Inauguració exposició “IMMERSIÓ ODS: Construint Ciutadania Global amb la població refugiada de Palestina a través de la realitat virtual”
25 de maig de 2021

Fruit del treball conjunt entre UNRWA Comunitat Valenciana (Agència de Nacions Unides per a la Població Refugiada de Palestina a Orient Pròxim) i diversos centres educatius, entre els quals es destaca l'IES Les Alfàbegues de Bétera; s'han desenvolupat diferents activitats emmarcades en el projecte “IMMERSIÓ ODS: Construint Ciutadania Global amb la població refugiada de Palestina a través de la realitat virtual”, amb la intenció d'acostar la realitat de la població refugiada de Palestina, prenent de manera particular la visió de les pròpies dones refugiades palestines.

Aquest treball es mostra ara al conjunt de la ciutadania de Bétera, gràcies a la col·laboració de l'Ajuntament de Bétera, a través de les seues regidories de Dona i Igualtat i de Cultura, a través d'una exposició en l'edifici de l'Ajuntament vell, situat en C/Major 12 .

L'exposició presenta les conclusions, reflexions, testimoniatges i missatges d'esperança dirigits a la població refugiada de Palestina per part de l'alumnat de l'IES Els Alfàbegues de Bétera. Així, es destaquen entre els materials presentats:

1\. AUDIOLLIBRE “LA MOTXILLA DE NAJMA”. Història de la població refugiada de Palestina mitjançant la relació d'amistat entre una jove palestina i una valenciana. La part innovadora del llibre és que amb tan sols descarregar-te l'aplicació La Motxilla de Najma per a Android/IOS es poden veure les imatges del llibre en Realitat Augmentada.

2\. MURALS realitzats per l'alumnat sobre els desafiaments que suposa l'Agenda 2030 i el poble palestí.

3\. EXPOSICIÓ VIRTUAL. Una exposició que et submergeix en la realitat de la població refugiada de Palestina a través de vídeos, imatges de Realitat Augmentada, àudios, etc.

A més, es distribuirà el llibre “La Motxilla de Najma” de manera gratuïta per als qui visiten l'exposició.

L'exposició podrà visitar-se en l'edifici de l'Ajuntament vell des del dilluns 24 de maig fins al dimarts 1 de juny, en horari de dilluns a divendres de 18:30h a 20:30h.

Enllaç d'accés a tots els materials i continguts de manera en línia: https://inmersionods.es/